cyanic-selkie/wikianc huggingface dataset:
Pradeep Maharathy
Pradeep Maharathy (odia: ପ୍ରଦୀପ ମହାରଥୀ; født 4. juli 1955 i Pipili i Khorapada i Puri i Odisha i delstaten India, død 4. oktober 2020 i Bhubaneshwar) var en indisk politiker i delstaten Odisha og minister i delstatsregjeringen.
Bakgrunn
Pradeep Maharathy var sønn av Gokulananda Maharathy. Han giftet seg og fikk en sønn og en datter.
Politiker
Han startet sin politiske karriere som studentleder ved SCS college i Puri.
I mai 2011 ble Maharathy minister for jordbruk og fiske i Odishas regjering og satt i vervet til 2012. Han fratrådte i august 2012 etter han var blitt kritisert for forbindelser han hadde med mistenkte i en gjengvoldtektssak i Pipili.
Han var på nytt minister mellom 2014 og 2017. I 2017 ble han minister for Panchayati Raj (landsbyråd) og drikkevanntilgang. Han tjenestegjorde som dette til 2019 og innehadde også porteføljene for landbruk, bønders rettigheter og for fiskeriene. Den 6. januar 2019 trådte han igjen tilbake på grunn av gjengvoldtektssaken i Pipili, denne gang på grunn av kommentarer han kom med da de mistenkte ble frikjente.
I 2004 bekjentgjorde Maharathy at han var under etterforskning for 27 beskyldninger som var blitt rettet mot ham for mord, mishandling, opptøyer, tyveri, kriminelle trusler og «dacoity». I forkant av delstatsvalgene til Odishas parlament (lovgivende forsamling) i 2019 bekjentgjort Maharathy at det da var fem anklager rettet mot ham vedrørende ulovlig møte, skadeverk og tyveri. Den 22. april 2019 ble han arrestert vedrørende et angrep mot personell fra Election Commission of India på hans bosted. Han ble løslatt mot kausjon 29. april.
Død
Maharathy døde 4. oktober 2020 av covid-19 på et privat sykehus i Bhubaneshwar, i en alder av 65 år. Han var blitt testet positiv for koronaviruset den 14. september.
Øivind Madsen
Øivind Madsen (født 1957) er en norsk musiker, forfatter, låtskriver, bassist og grafisk designer. Han har jobbet med bla. Steinar Albrigtsen, Jørn Hoel, A-ha, Morten Harket, Anita Skorgan, Inger Lise Rypdal, Håkon Graf, Bent Patey, Jonas Fjeld, Henning Kvitnes, Geirr Lystrup, Åse Kleveland, Frank Aleksandersen, Marit Mathisen, New Jordal Swingers, Alex Conti og Tom Pacheco. I 2002 ga han ut læreboken El-bass-boka om el-basspill.
Ullsfjorden (Loppa)
Ullsfjorden (nordsamisk: Ullovuotna) er en fjord i Loppa kommune i Finnmark. Den er 5,5 kilometer lang, og har innløp mellom Gammelværneset i vest og Nuven i øst, og går i sørvestlig retning inn til Ullsfjordbotn. Det er spredt bosetning langs fjorden, men ingen veiforbindelse. Fjorden er omgitt av høye fjell på begge sider. Rokkenestinden (808 moh) ligger på vestsiden, mens Mollviktinden (688 moh) og Middagsfjellet (1057 moh) ligger på østsiden.
Bark (andre betydninger)
Bark kan sikte til:
Ramsund kapell
Ramsund kapell er en arbeidskirke fra 1964 i Tjeldsund kommune, Troms og Finnmark fylke.
Byggverket er i stein og tre, og har 250 plasser.
Kapellet ble gjenreist etter brann i 1970.
Epidauros
Epidauros (gresk: Επίδαυρος, Epidavros) var en liten by (polis) i antikkens Hellas ved Saroniabukta. Siden 2010 tilhører Epidauros det nye kommunen Epidavros, en del av periferenheten Argolis. Setet for kommunen er byen Asklipieio.
Det har vært to andre greske byer med tilsvarende navn. Et Epidauros i Dalmatia og en annen by, Epidaurus Limera, i Lakonia.
Historie
Epidauros var uavhengig av Argos og ikke inkludert i Argolis før på romersk tid. Med dets omliggende områder utgjorde Epidauros et lite landområde som ble kalt for Epidauria. Det var beæret med å være det påståtte fødestedet for Apollons sønn Asklepios, gud for medisin og leger. Epidauros var kjent for sin helligdom så lå rundt 8 km fra byen, og dessuten sitt teater som på nytt er i bruk i dag. Kulten til Asklepios ved Epidauros er dokumentert tilbake til 500-tallet f.Kr. da den eldre helligdommen for Apollon Maleatas på toppen av Kynortion ikke lenger var stor eller velegnet nok.
Den mest velegnete vegen til Askelepieion til Epidauros er en steinsatt veg fra Nafplio-Ligourio hvor en gren er 5 km lang. Den totale distansen fra Nafplio er 28 km.
I motsetningen til myten, hvor Koronis, etter å ha blitt gjort gravid av Apollon, fødte Asklepios ved Epidauros hvor hun var på besøk sammen med sin far, har kulten til Asklepios dype røtter ved stedet. Alle andre helligdommer for Asklepios i Hellas og i Lilleasia har antagelig vært avhengig av helligdommen i Epidauros, og som erstattet mange lokale legeguder med Asklepios. Kulten var en av de senere i antikkens Hellas, men vokste stort i hellenistisk og romersk tid.
Før 300-tallet var det ingen monumental tilstedeværelse ved foten av fjellet Kynortion hvor helligdommen til Asklepios er lokalisert i dag. Guden Maleatas hadde allerede i førklassisk tid blitt identifisert Apollon, og helligdommen til Apollon Maleatas fortsatte som egen eksistens i århundrene og var lokalisert på toppen av Kynortion bak teateret. Folket i Epidauros bygget et andre tempel for Apollon i selve byen ved sjøkanten. I innlandet ved tempelet til Asklepios, som hadde ignorert dyrkelsen av Maleatas, hadde begynt å få en panhellenistisk berømmelse på 300-tallet og framover.
I år 87 f.Kr. ble helligdommen herjet og plyndret av den romerske general Lucius Cornelius Sulla, og i 67 f.Kr. ble det plyndret av pirater. På 100-tallet e.Kr. fikk helligdommen en ny oppsving under romerne, men i 395 ble det herjet av gotere.
Selv etter at kristendommen ble innført og oraklene ble stengt, var helligdommen ved Epidauros fortsatt kjent så sent som på midten 400-tallet, men da som et kristent legesenter.
Teateret
Velstanden som legesenteret ved Asklepieion sørget for et overskudd som gjorde at Epidauros også kunne bygge store sivile monumenter: et stort teater som lå bak helligdommen ved foten av Kynortion i kort gangavstand. Geografen Pausanias skrev begeistret om teaterets symmetri og skjønnhet og det hadde åpenbart store dramatiske forestillinger.
Teateret var formgitt av Polykleitos den yngre på 300-tallet f.Kr. De opprinnelige 34 radene ble utvidet i romersk tid med ytterligere 21 rader. Som det er vanlig for gresk teatre (og i motsetningen til romerske) er utsikten mot det frodige landskapet bak dens skênê, scene, en integrert del av teateret i seg selv og er ikke skjult. Skênê er en egen bygning på scenen, og proskeniom, en søylerad mellom orkesteret og scenehuset. Orkesteret utgjorde en full sirkel med en diameter 20 meter, skjønt ikke da den opprinnelig ble konstruert, men ved senere tillegg som fulgte den opprinnelige formen. Det inntrykket de sittende får, er at alle radene er segmenter av konsentriske sirkler. Kort tid før den romerske tiden ved en senere rekonstruksjon av teateret ble diazoma, en horisontal passasje som skilte flere seterader, opprettet, og cavea ble utvidet oppover med nye seterader; 22 rader til sammen, noe som utvidet antallet seter fra 6 200 til 12 300.
Teaterets akustikk er enestående, selv den dag i dag. En undersøkelse fra 2007 gjort av belgiske Nico F. Declercq og amerikanske Cindy Dekeyser fra Georgia Institute of Technology indikerer at den forbausende akustiske egenskapen er enten et resultat av et heldig tilfeldighet eller et produkt av en avansert og bevisst formgivning, hvilket ikke sier stort utover hva som har vært sagt siden antikken. Derimot indikerer at seteradene av kalkstein filtrer ut lavfrekvense lyder, slik som mumlingen fra publikum, og forsterker (reflekterer) høyfrekvense lyder fra scenen.
Tempelet for Asklepios
Tempelet for Asklepios, helligdommens sentrum, ble formgjort av arkitekten Theodotos, og begynte en gang rundt 380 f.Kr. Krepidoma, trappeplattformen på greske templer, var 24,5 ganger 13,22 meter, og pteron, vingene eller flankene med tempelsøyler, hadde seks doriske søyler langs den smale siden og elleve langs flankene. Tempelet hadde en distyle pronaos, en portal foran naos i antis. Naos i sør og nord hadde en søylerad på syv søyler hver som hovedsakelig hadde dekorativ hensikt ved at de var plassert mot veggen, ikke funksjonell. Fasaden til vestveggen var dekorert med en tilsvarende søylerad bestående av fire søyler.
I Naos var det en større enn legemestor statue i gull og marmor av Asklepios. Den viste guden sittende på en trone med den ene hånden hvilende på hodet av en slange og den andre på enden av en stang, og ved foten av statuen var det en liggende hund. Statuen var gjort av skulptøren Thrasymedes fra Paros, en samtidig av Praxiteles fra Athen.
Verdensarv
Helligdommen til Asklepios ved Epidauros er på UNESCOs liste over verdensarvsteder som en del av Verdensarven.
Aserbajdsjan under Paralympiske sommerleker 1996
Aserbajdsjan deltok under Paralympiske sommerleker 1996 i Atlanta i USA fra 6. til 25. august 1996. Dette var første gang nasjonen deltok under de paralympiske leker som selvstendig nasjon.
Teater Liksom
Teater Liksom var et norsk teaterkompani som arbeidet med improvisasjonsteater. Fra 2007-2011 fungerte de som en undergruppe av Teater Neuf og spilte ukentlige forestillinger på Chateau Neuf i Oslo.
Kunstnerisk leder av Teater Liksom var Nils Petter Mørland og produsent var Simen Hovd. Tilknyttede improvisatorer var blant andre Tony Totino, Mats Eldøen, Eirik Skarsbø og Veslemøy Mørkrid. Kompaniet har blant annet tatt i bruk masker, dukker og lyd i forestillingene, og organiserte også workshop for å trene opp nye improvisatorer.
I 2011 flyttet gruppen inn på Lilleborg og etablerte Det Andre Teatret.
Ullsfjord (andre betydninger)
Ullsfjord kan vise til:
Bertil Lundman
Bertil Lundman (født 28. september 1899 i Malmö, død 5. november 1993 i Uppsala) var en svensk antropolog. Han arbeidet mye med forskning på menneskeraser.
Bakgrunn, utdannelse
Bertil Lundman var sønn av postmesteren i Malmö Fredrik Lundman og hustruen Elin, født Björkman. Han studerte ved Uppsala universitet og tok på 1920-tallet eksamener i botanikk, geografi og meteorologi. I 1935 avla han også kandidateksamen i teologi, før han i 1945 disputerte til dr.philos på avhandlinga Dalaallmogens antropologi.
Karriere, forskning
Fra 1947 til 1970 hadde han stilling i Uppsala som dosent i fysisk antropologi.
Lundman gjorde modifikasjoner i datidas tradisjonelle inndeling av menneskene i raser. Under arbeidet med doktoravhandlinga, som omfatta en antropologisk undersøkelse av befolkninga i Dalarna, «oppdaga» han det han mente var en rase som hittil var ukjent i Sverige, med sannsynlig avstamming fra Cro Magnon-kulturen. Dette var den såkalte tydalsrasen, som tidligere var studert av norske antropologer. Lundman kritiserte eldre forskning basert på skallemålinger, men var likevel sjøl ikke fremmed for å benytte denne metoden. Ved undersøkelsen i Dalarna skal han – etter eget utsagn – ha brukt tall fra over 11000 målinger. Gjennom dette mente han å påvise en annen Cro Magnon-basert rase, den blonde västmanlandstypen.
Med utgangspunkt i kjent materiale beskreiv Lundman Sveriges antropologiske forhold, og han søkte å spore ulike typer utseende hos samtidas befolkning bakover i tid. Han mente også å konstatere ulik skallehøyde mellom vesteuropeiske (atlantiske) og østeuropeiske (kaspiske) populasjoner. Mot slutten av karrieren interesserte Lundman seg for blodtyper og forsøkte seg på ei populasjonsinndeling basert på blodalleler.
Fra 1950-tallet ble det mer og mer klart at rasebegrepet hadde lite vitenskapelig grunnlag, og Lundmans forskning ble kritisert. Han regnes som den siste svenske antropologen som baserte sine arbeider på rasisme. Etter hvert anså studentene ham mest som en original. Likevel utgav Lundman så seint som i 1977 boka The Races And Peoples Of Europe med en raseklassifikasjon av europeerne. Han delte da verdensdelens befolkning inn i disse typene (eldre betegnelser i parentes) :
Lundman var kritisk til rasebiologen Herman Lundborg («entusiastisk men korttänkt person utan större vetenskaplig förmåga») og sin samtidige kollega, den amerikanske antropologen Carleton S. Coon («förvirrad systematik»).
Dick Black
Arthur Richard Dick Black, født 18. februar 1907 i Airdrie, Skottland, død ukjent, var en skotsk fotballspiller, som spilte spiss.
Karriere
Han spilte for klubbene Stenhousemuir, Blantyre Victoria F.C. og Greenock Morton før han i april 1932 signerte for Manchester United. Black spilte åtte ligakamper for klubben, som den gangen lå i nest øverste nivå i den engelske ligaen, og scoret tre mål. Black gikk til St. Mirren november 1934.
Sverre S. Amundsen
Sverre Salvesen Amundsen (1894–1975) var en norsk lærer og forfatter. Han skrev en rekke barne- og ungdomsbøker, med vekt på biografier om inspirerende forbilder.
Bokutgivelser
''I utvalg
Amund Utne
Amund Utne (født 25. juli 1940) er en norsk sosialøkonom og embetsmann.
Utne ble uteksaminert cand.oecon ved Universitetet i Oslo i 1969, og ble 1971 ansatt som førstekonsulent i Planleggingsavdelingen i Finansdepartementet. I 1973 ble han byråsjef i samme departement. Han hadde et års studieopphold i 1974/1975, da han studerte ved John F. Kennedy School ved Harvard University med stipend fra «King Olav V Scholarship Fund».
I perioden 1981 til 1988 var Utne engasjert av EFTA-sekretariatet i Genève, de siste årene som direktør for Økonomisk avdeling.
Han ble utnevnt til underdirektør i Finans- og tolldepartementet i 1985, og ble ekspedisjonssjef i samme departement i 1990.
Utne var medlem av den norske delegasjonen til å fremforhandle EØS-avtalen. Fra 1996 til 2008 arbeidet Utne i Brüssel i EFTAs overvåkningsorgan (European Surveillance Authority – ESA), som er EFTA- statenes organ for å påse at EØS-avtalen overholdes. I ESA ledet han avdelingen for konkurranse- og statsstøttesaker. I 2000 publiserte det norske Finansdepartementet Utnes redegjørelse Utredning om overvåkning av EØS-avtalen, i serien «Arbeidsnotater».
Fra 2009 til 2015 ledet Utne den norske delegasjonen til det internasjonale samarbeidsorganet Financial Action Task Force (FATF), som har som formål å bekjempe hvitvasking og terrorfinansiering.
Fra 1. januar 2015 til 31. desember 2016 var han medlem av det regjeringsoppnevnte Hvitvaskingslovutvalget.
Utne har vært medlem av offentlige utvalg og har publisert flere artikler i fagtidsskrifter. En av hans seneste artikler har tittelen Internasjonalt samarbeid mot hvitvasking og terrorfinansiering, og ble publisert i det juridiske fagtidsskriftet Lov og Rett nr. 04/2019.
Aslak Gjesdal
Aslak Gjesdal (født 12. desember 1918, død 11. desember 2011) var fotballspiller for Ålgård Fotballklubb da laget var i Hovedserien. Han spilte 15 kamper og scoret 6 mål i Hovedserien i 1949 og 1950, mens han totalt fikk 336 kamper og scoret 174 mål for Ålgård. Han var kjent for sin meget gode skuddfot og publikum hadde en tendens til å rope «Sjod (skyt), Aslak!» ved den minste skuddmulighet. Han er også kjent fra krigens dager da han satt som fange i tyskernes leir på Madla og kom seg ut ved hjelp av en nabokvinne. Han greide også å unnslippe Gestapo i Stavanger. Etter krigen jobbet han i politiet, NSB og Figgjo Fajanse a.s.
Pokémon Scarlet og Violet
Histrorien finner sted i Paldea-regionen i Pokémon-universet, som ser ut til å være løst basert på Den iberiske halvøy. Regionen har variert landskap, inkludert innsjøer, ødemarker og fjellkjeder. Spilleren skal studere ved Naranja eller Uva Academy. Akademiet gjennomfører en årlig skattejakt hvor studentene oppfordres til å utforske hele regionen. Etter å ha møtt den legendariske Pokémon Koraidon eller Miraidon, som blir med og hjelper spilleren, til tross for at de nå har mistet evnen til å slåss. Spilleren oppfordres også til å delta i tre forskjellige historier for å gjennomføre hele historien: Victory Road, Starfall Street eller Path of Legends.
Underveis må spilleren fullføre alle de åtte Pokémon-treningssentrene som ligger spredt over hele Paldea-regionen. Etter at de har beseiret lederne for hvert eneste treningsstudio, kan spilleren delta i Champion-rangering, ved å beseire regionens Elite Four og Top Champion Geeta. Etter å ha gjennomført hele Champion-rangeringen, blir spilleren utført til en siste Pokemon-kamp. Underveis må spilleren også hjelpe den sjenerte skolejenta Penny til å slåss mot Team Star, en gruppe mobbere ved skolen hvor hun studerer.
Rosen
Rosen er det sjette albumet til Håkon Banken og ble utgitt på Arne Bendiksen senhøsten 1982. Den oppnådde en 17.-plass på VG-lista i en uke. Til sammen solgte denne produksjonen mer enn 50 000 eksemplarer. På dette albumet er det låter fra Tom T. Hall og Merle Haggard, til Aage Samuelsen og Benny Borg, men også Håkon Banken selv setter sitt varemerke ved å skrive dagbok i form av visetekst på platen. Håkon var utsatt for et biluhell og måtte sone noen dager i arresten. Etter dette kom låten «Hilsen fra cellen», en ekte Banken-vise.
EM i karate 1977
EM i karate 1977 (europamesterskapet i karate) ble arrangert i Paris i Frankrike i 1977.
Pegazus
Pegazus er et power metal/tradisjonelt metal-band fra Australia.
Bandet ble stiftet i Melbourne i 1993 av to brødre, 26 år gamle Johnny (gitar) og 19 år gamle Robbie Stojcevski (trommer). Deres første vokalist var Justin Fleming og deres første bassist Dave King. 5. august 1994 spilte de sin aller første konsert på en fullsatt Richmond Tavern, et lokalt utested. Etter å ha spilt rundt omkring Melbourne i noen måneder, spilte de inn det selvtitulerte og selvfinansierte debutalbumet deres Pegazus, som ble gitt ut i mars 1995. Albumet mottok god kritikk og solgte bra, til tross for grunge rockens popularitet og mange store internasjonale utgivelser fra andre musikere samtidig. Mottakelsen ga bandet håp og har siden gitt ut studioalbumene Wings Of Destiny, Breaking the Chains og The Headless Horseman. Deres seneste utgivelser er konsertalbumet ''Live! Thunder Down Under og DVD-en Mythology Chapter II (2000 – 2006)''.
Tjeldsund kirke
Tjeldsund kirke er en langkirke fra 1863 i Tjeldsund kommune, Troms og Finnmark fylke. Kirka ligger på Kjerkneset ved Hol. Den er i tømmer og har 420 plasser.
Anders Besseberg
Anders Besseberg (født 25. februar 1946) er en norsk tidligere skiskytter, og var president i Det internasjonale skiskytterforbundet (IBU) fra 1992 til 2018.
Karriere
Besseberg var i sin aktive periode på det norske landslaget i skiskyting. I 1976 ble han norsk landslagstrener, en stilling han hadde til 1980.
Han begynte deretter i IBUs tekniske komité og ble visepresident i forbundet i 1988. Han overtok ledervervet etter russeren Igor Novikov i 1992. I løpet av Bessebergs tid som leder har skiskyting utviklet seg til å bli en av de viktigste vinteridrettene. Under IBU-kongressen 2010 i St. Petersburg ville han ikke stille som lederkandidat, men etter massivt press lot han seg likevel gjenvelge frem til 2014.
I september 2014 ble han nok en gang valgt for fire nye år på IBUs 11. kongress i østerrikske St. Wolfgang med rent flertall. Besseberg uttalte at han egentlig ønsket å tre til side etter 22 år i vervet, men stilte til gjenvalg for å hindre at den kontroversielle, russiske kandidaten Aleksandr Tikhonov ble valgt til IBU-president. Besseberg vant klart med 33 stemmer, mens motkandidatene, Tikhonov og kanadiske James Carrabre, fikk henholdsvis elleve og seks stemmer.
Anklager om korrupsjon
12. april 2018 informerte Besseberg norske medier at han trekker seg som IBU-president i etterkant av anklager om korrupsjon.
I april kom en tiltalebeslutning basert på anklager fra Økokrim om grov korrupsjon.
Der Untergang des Abendlandes
'Der Untergang des Abendlandes. Umrisse einer Morphologie der Weltgeschichte' er den tyske filosofen Oswald Spenglers kulturfilosofiske hovedverk, som utgjør et vendepunkt innenfor historiefaget. Første bind (Gestalt und Wirklichkeit) ble første gang utgitt i 1918 i Wien, andre bind (Welthistorische Perspektiven) 1922 i München. Untergang des Abendlandes (= Aftenlandets undergang, i dansk oversettelse Vesterlandets undergang) var Weimarrepublikkens mestselgende fagbok. Utpå 1930-tallet var ialt 200.000 eksemplarer solgt.
I mellomkrigstidens Bulgaria ser det ut til at boken ble en pådriver for bulgarsk nasjonal identitet, slik den fremstod i den eurasiske bevegelsen «Tilbake til Østen».
Spengler anså det for åpenbart at Vestens kultur var på retur, men verket omhandler en underliggende tendens i alle kulturer. Det fikk stor betydning i vestlig filosofi og historietenkning i 1920-årene, ikke minst på bakgrunn av det kulturelle sjokket som første verdenskrig medførte. Spengler mente at alle kulturer bærer i seg en «vilje til makt» som driver dem til sette sine kjerne-idéer - som han kaller «ursymboler» - ut i livet. Ifølge Nietzsche vil mennesket skyte sin lengsels pil foran seg. Dette er for Spengler kjernen i «aftenlandets» - Vestens - idé, et uttrykk for et ønske om og vilje til ekspansjon og erobring. I sin etikk skilte han mellom «rovdyr» og og «planteetere», og satte «rovdyrene» høyest, som de sunneste. På samme måte skiller han mellom «kultur» og «sivilisasjon». Det sistnevnte så Spengler som et tegn på forfall. Når boken slo slik an like etter første verdenskrig, mener filosofen Peter Strasser at dette skyldes Tysklands nederlag og den ydmykende Versailles-traktaten, som Spenglers bok satte inn i en kulturhistorisk sammenheng.
Michelle Schumacher
Michelle Schumacher (født 28. september 1966) er en amerikansk skuespiller. Hun er gift med skuespilleren J.K. Simmons. Hun traff sin ektemann på en Peter Pan-turne og de har to barn.
Schumacher har også spilt Norma Clark i HBO sin fengselserie Oz, hvor hennes ektemann også spiller.
Cindy Treland
Cindy Treland (født 11. januar 1982 i Oslo) er en norsk sandvolleyballspiller som har to gull- og fire bronsemedaljer fra norgesmesterskapet i sandvolleyball.
Gel (kjemi)
En gel er en type av materiale som består av et nettverk av et fast materiale omgitt av et flytende medium. I praktisk anvendte geler er det faste materialet oftest en polymer.
Fylkesvei 521 (andre betydninger)
I Norge finnes fylkesvei 521 i de følgende fylkene:
Gel (kjemi)
Gelen dannes gjennom at det tverrbundne nettverket sveller gjennom å binde til seg store mengder av et løsningsmiddel. En gel består altså av to faser: en fast fase (polymernettverket) og en flytende fase (løsningsmiddelet). Utgangsmaterialet er ofte en sol og løsningsmiddelet kan senere fjernes ved avdunstning, (se sol-gel). Det er vanskelig å gi en entydig definisjon på hva en gel er, og det finnes flere ulike typer geler. Et antall viktige egenskaper som er typiske for geler:
Gelatin er et godt eksempel på en gel og består av tverrbundne kollagenfibrer.
En viktig bruksområde for geler er i gelelektrofor.
Grand Prix Cycliste la Marseillaise
Grand Prix Cycliste la Marseillaise er et fransk sykkelritt som har pågått siden 1980. Rittet har hatt flere navn. Fra 1980 til 1992 ble rittet kalt Grand Prix La Marseillaise, fra 1993 til 2008 Grand Prix d’Ouverture La Marseillaise, før det byttet navn til Grand Prix Cycliste la Marseillaise før 2009-utgaven.
Fossefallet
Fossefallet Supporterklubb er supporterklubben til Sarpsborg 08 Fotballforening. Klubben ble stiftet i februar 2005, har egen ståtribune kortsiden på den nyeste tribunen Sarpsborg stadion, og arrangerer bussturer til nesten alle Sarpsborg 08s bortekamper.
Slagordet til supporterklubben er "Non Debellicata", som betyr "ikke overvunnet". Slagordet er en del av Fossefallets logo, i likhet med tallet 12, som beskriver ambisjonen om å være lagets tolvte spiller.
Fossefallet gjør alt for "sin" klubb, Sarpsborg 08. Fossefallet har støttet de igjennom opp og nedturer. Senest i europaleague, med bet holdt ikke for Sarpsborg 08 og fossefallet når de ble knust 4:0 borte mot Genk.
Historie
Tross supporterklubbens korte historie har Fossefallet opplevd mer enn de fleste supporterklubber får oppleve på mange tiår: Ett nedrykk, ett nedrykk som ble trukket tilbake etter en måned, to opprykk, to kvalifiseringer, to poengtrekk, to logobytter og tre navnebytter. Kun én av de ni sesongene Fossefallet har eksistert har forløpt uten noen form for ovennenvte dramatikk.
Hele fem ganger har klubbens supportere opplevd å få ta del i massive byfester i Sarpsborgs gater:
Initiativtaker til Fossefallet var Morten Nilsen, mens klubbens første leder het Glenn Lund. Helt fra 2008 har imidlertid Kjetil Frøne ledet supporterklubben.
Borteturer
Fossefallet var lenge kjent for å være mer mannsterke borte enn hjemme. Noe av bakgrunnen for dette var at svært få sto sammen med de syngende supporterne på hjemmekampene, mens alle typer supportere ble samlet på samme felt på borteturer.
Dessuten utmerker Fossefallet seg med et spesielt stort oppmøte på bortekamper. Allerede i 2009-sesongen i Adeccoligaen hadde supporterklubben 32 busser til lokaloppgjøret mot Fredrikstad, 6 busser til Moss, 4 til Kongsvinger og 3 til Bislett i oppgjøret mot Skeid. I 2013 ble det på ny mobilisert voldsomt, med 10 busser til Vålerengas jubileumskamp mot Sarpsborg 08 på Ullevaal. Supporterklubben setter opp buss til alle bortekampene på Østlandet.
Fylkesvei 524 (andre betydninger)
I Norge finnes fylkesvei 524 i de følgende fylkene:
Konowbreen
Konowbreen er en isbre i Oscar II Land på Spitsbergen, Svalbard. Den er en dalbre som er en utløper fra Løvenskioldfonna. Den går derfra mot sørøst og munner ut i St. Jonsfjorden. Breen er 12 kilometer lang.
Den har navn etter Wollert Konow (1845–1924), Norges statsminister 1910–1912. Hans regjering foreslo i 1910 at HMS Fram skulle stilles til disposisjon for Gunnar Isachsens ekspedisjon til Spitsbergen, som kartla og ga navn til breen samme år.
Fiskernes bedehuskapell
Fiskernes bedehuskapell er en langkirke fra 1887 i på Selvær i Træna kommune, Nordland fylke.
Byggverket er i tre.
Sacatepéquez
Sacatepéquez er et departement i Guatemala, landets minste i areal. Departementet har 248 019 innbyggere (2002), og et areal på 465 km². Det grenser til departementet Guatemala i nord og i øst, til Escuintla i sør og til Chimaltenango i vest. Hovedstaden er Antigua Guatemala. En annen viktig by er Ciudad Vieja.
Departementet er delt inn i følgende 16 kommuner:
Vitenskapsåret 1687
Vitenskapsåret 1687 er en oversikt over hendelser, prisvinnere, fødte og avdøde personer med tilknytning til vitenskap i 1687.
Mikkel Ødelien
Mikkel Ødelien (født 5. oktober 1893, død 11. februar 1984) var en norsk vitenskapsmann og forsker i jordfag.
Han var født i Ål i Hallingdal. Han tok graden cand.agric. i 1918, og redigerte tidsskriftet Årbok for beitebruk fra 1919 til 1930. Han var siden professor ved Norges landbrukshøgskole på Ås fra 1932 til 1962. Han var rektor på NLH fra 1954 til 1956. I 1967 arbeidet han for Norad på Madagaskar.
Han bidro med ny kunnskap innenfor nesten alle felt innenfor forskning på jordsmonn. Han var særlig aktiv i feltene om gjødsling, mikronæringstoffer og tungmetaller.
Mikkel Ødelien ble medlem av Det Norske Videnskaps-Akademi i 1950 og ble utnevnt til ridder av første klasse av St. Olavs Orden i 1959. Han var medlem av flere utenlandske vitenskapsakademier og selskaper og var æresdoktor ved Kungliga Lantbruksakademien ved Uppsala universitet (1962).
Following Bob
Våren/forsommeren 2011 var Following Bob i The Chapel Studios i London og spilte inn en CD med egenkomponerte sanger. Nesset sang og spilte akustisk gitar, og leide inn erfarne, britiske studiomusikere. Utgivelse i løpet av 2012.
Wimson
Wimson (engelsk: Dimwitty Duck) er en fiktiv Disney-figur i det såkalte andeuniverset. Han er en sjømann ombord på skuta til Moby Duck. Han går med en høy, spiss skyggelue. Han er kjent for å være klønete og lager mye bry for det som skjer på skipet.
Reingjerdfjellet
Reingjerdfjellet er et fjell helt sør i Balsfjord kommune, på grensa til Målselv kommune i Troms og Finnmark.
Dacoity
Dacoit er et hindi ord for raner og er en anglifisert variant av ordet dakaethee (hindi डकैती eller urdu ڈکیتی), som kommer fra ordet dakoo (डाकू, ڈاکو) og betyr væpnet røver eller raner. I almen dagligtale siktes det til omstreifende røvere, noe som har vært et stort problem i India, særlig på landsbygden.
Den mest kjente «dacoiten» var Phoolan Devi.
Rains County
Rains County er et fylke i den amerikanske delstaten Texas. Det ligger i de østlige delene av staten. Det grenser mot Hopkins County i nord, Wood County i øst, Van Zandt County i sørvest og mot Hunt County i nordvest.
Rains Countys totale areal er 670 km² hvorav 69 km² er vann. I 2000 hadde fylket 9 139 innbyggere og administrasjonssenteret ligger i byen Emory.
Pola
Pola (russisk: Пола́) er ei elv i Novgorod oblast i Russland. Den begynner nordvest i Valdajhøydene, og munner ut i innsjøen Ilmen, hvor den danner et 400 km² stort delta sammen med elva Lovat. De to elvene er forbundet med en kort elvegrein 20 kilometer fra munningen.
Oberhof
Oberhof er en mindre by i den sørlige delen av delstaten Thüringen i Tyskland. hadde innbyggere per.
Oberhof er Thüringens vintersportssentrum med anlegg for bl.a. skiskyting, skihopping, bobsleigh og aking, samt alpinanlegg. Byen ligger ved den tidligere Bundesstrassen B247, men denne er nå erstattet av en ny motorvei med navn A71. Oberhof ligger ca. 17 km nord for byen Suhl.
Oberhof er vennskapsby med Lillehammer.
Bark
Bark er det ytterste laget på vedplanter som busker og trær. Det ligger over veden og består av flere lag. Ytterst er det oftest en død skorpe, som vanligvis sprekker på langs. Det papirtynne barklaget ytterst på bjørketrær kalles never.
Timber (selskap)
Timber as er et snekker- og tømrerverksted som er kjent for sitt arbeid med formgivning, teknisk prosjektering, produksjon og montering av tømmerrammer. Bedriften hevder å være den eneste av sitt slag i Norge og leverer tømmerrammer i hele Norge og Skandinavia, blant annet til Atelier Oslos amfiscene i Sandnes som en del av prosjekter knyttet til Stavanger som kulturby i 2008 (Norwegian Wood). Tømmerrammer er bærende trekonstruksjoner i alt fra mindre hus eller hytter til store bygninger. Konstruksjonene blir som oftest utført i heltre med dimensjoner fra 5"x5" til 10"x10". Tredelene ligger helt eller delvis på innsiden av ytterkonstruksjonene og blir sammenføyd med treforbindelser basert på tapper, forsatser, låser og dybler. Eksempler på slike konstruksjoner er vegger av tungt bindingsverk, synlige bjelkelags- og takkonstruksjoner, søyle- og dragerkonstruksjoner, tårnkonstruksjoner m.m.
I engelskspråklig tradisjon bruker man begrepene «timber frame» eller «post and beam» om denne konstruksjons- og byggemetoden.
Long Dong Silver
Long Dong Silver, (virkelig navn John Cook) (født 1960?) er en bermudisk skuespiller i flere pornofilmer tidlig på 1980-tallet som er berømt for størrelsen på sin penis (etter sigende 18 tommer = 45,72 centimeter), selv om mange tror den er kunstig forlenget.
Alfred Jarry
Alfred Jarry (født 8. september 1873 i Laval i departementet Mayenne i Frankrike, død 1. november 1907 i Paris) var en fransk symbolistisk forfatter som er kjent for å gitt begrepet og det filosofiske konseptet om «patafysikk», en filosofi som studerer det som er hinsides metafysikken. Det er en parodi på moderne vitenskap, og «inspirert et århundre av eksperimentering».
Bark
Normalt strømmer sevjen oppover i yteveden og nedover i basten. Hvis man binder noe stramt rundt treet, vil det etter hvert dannes en bul over snøringen. Hvis treet har rotforbindelse med andre trær, slik at røttene holder seg i live, vil treet gradvis vokse over snøringen ovenfra, og kun etterlate seg et arr og en fortykkelse der det vokste over tauet.
Alfred Jarry
Bakgrunn
Alfred Jarry kom fra regionen Pays de la Loire, ikke langt fra grensen til Bretagne; han var av bretonsk avstamning på sin mors side. Familien var relativt velstående. Etter skolegang i Saint-Brieuc, Rennes og ved Lycée Henri IV i Paris, søkte han flere ganger og forgjeves om opptak ved École normale supérieure. Det filologistudium han derpå begynte på ved Sorbonne avsluttet han uten eksamen; han foretrakk å begynne med skribentvirksomhet.
Bark
Noen trær har spiselig bark og har gjennom flere tidsperioder med kaldt klima i Norge blitt brukt som et supplement i kosten, blant annet for å lage barkebrød.
Alfred Jarry
Forfatter
Han begynte i det parisiske bohammiljø, og hans litterære produksjon var innom de fjeste sjangere. For eksempel lot han seg av «Tidsmaskinen» av H. G. Wells til et essay om byggingen av en machine à explorer le temps. Etter eget utsagn ble han også inspirert av Henri Bergsons filosofi (han var blitt undervist av ham ved Lycée Henri-IV) og av François Rabelais' romaner.
I sin levetid, skjønt assosiert med symbolismebevegelsen, var han mest kjent for sitt drama Ubu Roi (1896), som ofte er omtalt som en forløper til kommende bevegelsene surrealisme og futurisme på henholdsvis 1920- og 1930-tallet. Stykket ble en skandale og tatt av plakaten på premieredagen den 10. desember 1896. Jerry skrev i en rekke av hybride sjangre og stiler, foregrep postmodernismen. Han skrev drama, romaner, poesi, essayer, og spekulativ journalistikk. Hans tekster presenterer nyskapende kunst innenfor absurdisk litteratur og postmoderne filosofi.
Osbornebreen
Osbornebreen er en isbre i Oscar II Land på Spitsbergen, Svalbard. Den er en dalbre som er en utløper fra Løvenskioldfonna. Den går derfra mot sørøst og munner ut i St. Jonsfjorden. Breen er 21 kilometer lang.
Just Idrettslag
Just Idrettslag eller Just IL er et idrettslag i Kristiansand i Agder med opprinnelse i bydelen Justvik. Idrettslaget ble stiftet 26. mai 1959.
Idrettslaget driver med håndball, fotball, innebandy, barneidrett og forskjellige trimaktiviteter i bydelen. Lagene i de ulike idrettene har grønne overdeler med hvite tall, og svarte bukser. Just IL tilbyr fritidsaktiviterer til både jenter og gutter fra fireårsalderen.
Osbornebreen
Den har navn etter en tidlig engelsk hvalfanger.
Karl-Josef Rauber
Karl-Josef Rauber (født 11. april 1934 i Nürnberg i Tyskland, død 26. mars 2023 i Rottenburg am Neckar) var en katolsk erkebiskop og diplomat for Den hellige stol. Fra 1990 til 1993 var han president for Det pavelige diplomatiske akademi og deretter apostolisk nuntius i Sveits og Liechtenstein, i Ungarn og Moldova, samt i Belgia og Luxembourg.
Bakgrunn
Etter eksamen ved benediktinernes Sankt Michaels Gymnasium ved deres kloster i Metten i Niederbayern, studerte Rauber katolsk teologi og filosofi ved Johannes Gutenberg-universitetet i Mainz fra 1950.
Prest
Den 28. februar 1959 ble han presteviet av biskop Albert Stohr i katedralen i Mainz. Han var kapellan i Nidda og fullførte fra 1962 – året da Andre Vatikankonsil begynte – en doktorgrad i kanonisk rett ved Det pavelige gregorianske universitet i Roma. Samtidig gikk han på Det pavelige diplomatiske akademi.
Rauber virket i Statssekretariatet fra 1966 som en av fire sekretærer for Statssekretariatets sostituto, erkebiskop Giovanni Benelli. Han var hovedansvarlig for de tysktalende områdene.
I 1977 ble han postert til nuntiaturet til Belgia og Luxembourg og i 1981 til nuntiaturet i Hellas.
Titulærerkebiskop, nuntius
Uganda: Den 18. desember 1982 utnevnte pave Johannes Paul II ham til titulærerkebiskop av Jubaltiana og utnevnte ham til charge d'Affaires og pro-nuntius til Uganda. Pave Johannes Paul II bispeviet ham selv den 6. januar 1983 i Peterskirken. Medkonsekratorer var Eduardo Martínez Somalo og Duraisamy Simon Lourdusamy, begge kurieerkebiskoper.
Det pavelige diplomatakademi: Den 22. januar 1990 utnevnte Johannes Paul II Rauber til president for Det pavelige diplomatiske akademi. I 1991 ga fikk han den delikate oppgave å granske vanskelighetene biskop Wolfgang Haas hadde bidratt til, eller hadde møtt, i det sveitsiske bispedømmet Chur.
Sveits og Liechtenstein: I 1993 vendte han tilbake til Den hellige stols diplomatiske tjeneste som apostolisk nuntius til Sveits og Liechtenstein (16. mars 1993 til 25. april 1997).
Ungarn og Moldova: Deretter var han apostolisk nuntius til Ungarn og Moldova (25. april 1997 til 22. februar 2000).
Belgia og Luxembourg: Den 22. februar 2003 ble erkebiskop Karl-Josef Rauber apostolisk nuntius til Belgia og Luxembourg. I denne funksjonen forbigikk kirkeledelsen i Roma hans treerforslag (terna) om hvem som burde overveies som ny erkebiskop av erkebispedømmet Mechelen-Brussel. Rauber reagerte på dette med voldsomme og åpne anklager mot pave Benedikt XVI da han utnevnte André-Joseph Léonard til erkebiskop av Mechelen-Brussel, mot nuntius Raubers uttrykkelige råd. Rauber anså ham som helt uegnet for embedet.
Pave Benedikt XVI innvilget hans aldersrelaterte avskjedssøknad i 2009. Han trakk seg fra stillingen som nuntius i Belgia 18. juni 2009, og fra den i Luxembourg 24. juli 2009.
Rauber bosatte seg så hos Schönstatt-søstrene i Ergenzingen og begynte å arbeider blant annet for bispedømmet Rottenburg-Stuttgart ved å foreta konfirmasjoner der.
Kardinal
I konsistoriet den 14. februar 2015 opptok pave Frans ham i kardinalskollegiet som kardinaldiakon med titulærdiakoni tilknyttet kirken Sant'Antonio di Padova a Circonvallazione Appia. Han var da over 80 år, og dermed ikke tillatt å delta på noe pavevalg. Slike utnevnelser av eldre kardinaler er vanligvis regnet mer som en pavelig hedersbevisning.
Hans utnevnelse ble kalt «overraskende», og Bayerischer Rundfunk spekulerte om pave «Frans kanskje ønsket å uttrykkelig ære en mann som ikke alltid hadde hadd det lett med det romerske system». Raubers uttalelser i 2010 var blitt del av en rekke hendelser som førte til at erkebiskop Léonars mer konservative lederskap ikke ble mer enn et kortvarig avvik fra Belgias heller nær unisone avant-garde-katolisisme etter Det andre Vatikankonsil.
Ett år etter Raubers kardinalsutnevnelse ble Brussel-Mechelens erkebiskop Jozef De Kesel også elevert til kardinal - det var han som overtok etter Léonard, og raskt satte i gang med å omgjøre en rekke av dennes bestemmelser.
Død
Han døde 26. mars 2023 i Rottenburg am Neckar. Han hadde bodd der ivaretatt av Schönstattsøstrene i bydelen Ergenzingen. Han hadde i flere år slitt med svekket helse, og ble ytterligere forverret av covid-19 i 2022.
Episkopalgenealogi
Hans episkopalgenealogi er:
Alfred Jarry
Forfatter
I sine siste år var han blitt en legendarisk og heroisk figur for en del av de unge kunstnerne og forfatterne i Paris. Guillaume Apollinaire, André Salmon, og Max Jacob var blant de som oppsøkte ham i hans trange leilighet. Etter hans død skaffet Pablo Picasso, fascinert av Jerry, hans revolver og bar den med seg på sine nattlige ekspedisjoner rundt om i Paris, og senere kjøpte han mange av forfatterens manuskripter foruten å gjøre en tegning av ham.
Karanos av Makedonia
Karanos (gresk: Κάρανος; født 808 f.kr. – død 778 f.Kr.) er en legendarisk figur og den første kongen av oldtidens kongeriket Makedonia i henhold til senere tradisjoner. Riktignok har den antikke historikeren Herodotos oppgitt den første kongen som Perdikkas. Karanos ble i bevarte skriftlige kilder første gang rapportert av Theopompos (300-tallet f.Kr.).
Myten om Karanos
I henhold til antikke greske myter var Karanos sønn av Temenos, konge av Argos, som igjen var en av herakleidene, det vil si en av etterkommerne til den legendariske helten Herakles. Temenos, sammen med Kresphontes og Aristodemos var de tre doriske ledere som invaderte den mykenske regionen på Peloponnes. Deretter delte de det erobrede området mellom seg. Kresphontes fikk Messenia og Sparta; Aristodemos tok Lakonia; og til sist fikk Temenos byen Argos.
Etter at Temenos var død begynte fyrstene å strides om hvem av dem som skulle være konge. En av dem, Feidon, beseiret sine brødre i slag og tok over kongedømmet. Karanos besluttet da å finne seg et annet kongedømme for seg selv. Først dro han til orakelet i Delfi for å spørre om Pythias råd. «Du skal finne ditt kongerike der hvor du ville nok av vilt og tamme dyr,» var hennes råd. Således dro Karanos og hans følge nordover i søken etter egnet land til å opprette sitt kongerike. Til sist kom han til en grønn dal med vilt og geiter, og da mente han at Pythias spådom var oppfylt. Der bygde han en by som han kalte Aigai (gresk: Αἰγαί), og som er dagens by Vergina (gresk: Βεργίνα). Det ble Makedonias første hovedstad og er et betydelig arkeologisk sted hvor det er avdekket betydelig funn, blant annet rike kongegraver.
Historikernes oppfatning
I henhold til Junianus Justinus, romersk historiker på 200-tallet e.Kr., som siterer Marsyas av Pella:
I henhold til Pantodape historia (eller Chronicon, Krønike) av Eusebius av Cæsarea (263 – 339 e.Kr.):
Alfred Jarry
Forfatter
Jerry levde i sin «patafysiske verden» inntil sin død i Paris den 1. november 1907 av tuberkulose, forverret av misbruk av alkohol og narkotika. Det er nedtegnet at hans siste ønske var en tannpirker. Han er gravlagt i kirkegården Cimetière de Bagneux i nærheten av Paris.
Pathankot
Byen er den siste på NH 1 (National Highway 1) i Punjab, som forbinder Jammu og Kashmir med resten av India. NH 20 går også fra Pathankot til byen Mandi i Himachal Pradesh. Byen ligger malerisk til ved foten av Kangra og Dalhousie, med elven Chakki rennende i nærheten. Byen blir derfor ofte brukt som et hvilested før klatring i fjellene i Jammu og Kashmir, Dalhousie, Chamba og Kangra, langt inne i Himalayafjellene. Byen ligger gjennomsnittlig 332 moh. Pathankot har den største militærbasen i hele Asia, og fungerer som et regionalt hovedkvarter for de militære styrkene (hæren og luftvåpenet) til India.
Pathankot brukes også som en inngangsport for Chambadalen og Kangradalen i Himachal Pradesh og for forskjellige steder i Jammu Kashmir som Mansar Lake, Srinagar, Udhampur, den hellige grotten på Amarnath, Patni-toppen og den hellige gråtten av Mata Vashino Devi (Katra) 155 km unna.
Sintra
Sintra (IPA []) er en by og kommune i Portugal, i Lisboadistriktet. Den ligger på den portugisiske rivieraen og er kjent for sin romantiske arkitektur, og er et populært turistmål. Byen med alle sine slott står på UNESCOs verdensarvliste.
Området inkluderer Sintra-Cascais naturpark som Sintra-fjellene går gjennom. Det historiske sentrum av Vila de Sintra er kjent for sin romantiske arkitektur fra 1800-tallet, historiske eiendommer og villaer, hager og kongelige palasser og slott.
Pena-slottet (Palácio Nacional da Pena) er et av de viktigste eksemplene i verden på romantikken fra 1800-tallet. Slottet var Kong Ferdinand II sommerresidens og den brukes ennå til statlige anledninger av presidenten for den portugisiske republikken og andre myndighetspersoner. Det står på listen over de syv underverkene i Portugal.
Middelalderens slott etter maurerne, Castelo dos Mouros, som ligger på den andre toppen like ved Pena-palasset, ble bygd på 700-tallet. Det er sannsynligvis et av de beste eksemplene på maurisk militær arkitektur i hele Portugal. I år 1109 kom norske kong Sigurd Jorsalfare sammen med norske korsfarere, på vei til Jerusalem, til Sintra for omvende de islamske maurerne til kristendommen. Da de nektet drepte kong Sigurd alle. I dag fremstår festningen som en ruin.
Palasset Quinta da Regaleira ligger like utenfor sentrum. Eiendommen består av et romantisk palass og kapell, og en luksuriøs park med innsjøer, grotter, brønner, benker, fontener og et stort utvalg av utsøkte konstruksjoner. Slottet er også kjent som "Palace of Monteiro the Millionaire", etter kallenavnet til den mest kjente tidligere eieren, António Augusto Carvalho Monteiro. Slottet ble tegnet av den italienske arkitekten Luigi Manini. Byggingen av dagens eiendom startet i 1904, og det meste ble fullført før 1910.
Historisme (filosofi)
Historisme er en filosofisk og historisk teori som hevder at menneskelige hendelser bare kan forstås ut fra deres historiske kontekst. Historismen krevde en mest mulig «objektiv» historieskriving (å gjengi historia «slik den egentlig var») og fokuserte mest på staters historie (på bekostning av f.eks. sosialhistorie). Stater, andre institusjoner og historiske hendelser ble oppfatta som unike produkter av deres historie.
Karl Popper, som skilte historismen skarpt fra historisismen, kritiserte begge strømningene: historismen for troen på at den historiske konteksten determinerer framtida, historisismen for troen på allmenngyldige lover som pådrivere av historia.
Mick Mulvaney
John Michael «Mick» Mulvaney (født 21. juli 1967 i Alexandria i Virginia) er en amerikansk advokat og republikansk politiker, blant annet med flere verv i Donald Trumps regjering.
Bakgrunn
Mulvaney studerte deretter frem til han avla kandidateksamen (B.Sc.) i internasjonal økonomi ved Georgetown University i 1989. Deretter avla han juristeksamen (J.D.) ved University of North Carolina at Chapel Hill i 1992.
Karriere
Etter studiene jobbet han som advokat ved et advokatbyrå.
Han representerte Sør-Carolina i USAs representanthus i årene 2011–2017. Mulvaney beseiret sittende kongressrepresentant John M. Spratt med 55 prosent mot 45 prosent i mellomvalget i 2010. Den 3. januar 2011 fikk han posten som medlem av USAs representanthus for Sør-Carolinas femte kongressdistrikt. Mulvaney ble gjenvalgt for en andre mandatperiode i 2012 og en tredje mandatperiode i 2014.
Fra 2017 til 2020 var han sjef for Office of Management and Budget (OMB) i Donald Trumps regjering. Han var også fungerende stabssjef i Det hvite hus. I mars 2020 ble han utnevnt til spesialutsending til Nord-Irland.
Rettssikkerhetsprisen
Rettssikkerhetsprisen er en pris opprettet av Norges Juristforbund. Prisen gis til en eller flere personer, en institusjon eller en organisasjon som i løpet av foregående år eller over lenger tid har utmerket seg i sitt arbeid eller virke ved å styrke rettssikkerhet og likhet for loven innenfor sitt virkeområde.
Rettssikkerhetsprisen ble første gang utdelt i 2006, til jurist og professor i rettsvitenskap Anders Bratholm. Se komplett liste over prismottakere lenger ned.
Prisen er et diplom og en pengesum som årlig fastsettes av Juristforbundets hovedstyre ifm. budsjettbehandlingen. Prisen deles ut av en representant for juryen på Rettssikkerhetskonferansen eller ved en annen egnet anledning.
Nominasjon og jury
Nominasjonen av kandidater til Rettssikkerhetsprisen er åpen. Invitasjon til nominering kunngjøres gjennom alle Juristforbundets informasjonskanaler og i utvalgte eksterne medier. Ingen kan nominere seg selv. Nominasjonene skal begrunnes. Bare nålevende/eksisterende kandidater kan nomineres.
Juryen for Rettssikkerhetsprisen er uavhengig av Juristforbundets hovedstyre. Juryen består av fem personer som selv velger sin leder for hvert år. Ifølge statuttene bør jurymedlemmene representere juridiske fagmiljøer, justispolitiske miljøer, miljøer som er engasjert i rettssikkerhet/menneskerettigheter og norsk samfunnsliv for øvrig.
Juryen består pr. 2022 av:
Korynetes
Korynetes er en slekt av maurbiller som stort sett er rovdyr. Disse slanke billene er gjerne brokete farget i rødt, gult og svart, og kroppen er dekket av lange, oppstående hår.